**ПРОТОКОЛ № 028**

Днес 07.11.2019 г. се проведе заседание на ОИК – Долни Чифлик, област Варна.

 На заседанието присъствахa:

 Тихомир Петров - Председател на ОИК

Дияна Георгиева – Зам. председател на ОИК

 Данко Дачев - Зам.председател на ОИК

 Елена Енева – Секретар на ОИК

и членовете на ОИК: Пламен Събев, Атанаска Георгиева, Йовка Янева, Илка Тенева, Дафинка Любенова, Гергана Стаменова.

Заседанието бе открито в **16:30** часа и се председателства от г-н Тихомир Петров - Председател на комисията.

На заседанието присъстват 10 от членовете на ОИК, налице е кворум и комисията може да заседава. Предлагам да проведем заседание при следния дневен ред:

1. Постъпило искане от Марин Димитров Булашиков за отказ да встъпи в правомощията на общински съветник и обявяване на избран общински съветник от кандидатската листа на коалиция Движение ЗАЕДНО за промяна.

-Има ли други предложения за допълване на дневния ред ?

-Няма други предложения.

-Моля да бъде гласуван така предложения дневен ред.

Гласували: **„ЗА“** - **10** **(десет)** члена на ОИК (Тихомир Петров, Дияна Георгиева Данко Дачев, Елена Енева, Пламен Събев, Атанаска Георгиева, Йовка Янева, Илка Тенева, Дафинка Любенова, Гергана Стаменова).

**Против** - Няма.

 Дневният ред се приема.

**По точка единствена от дневния ред:**

Председателят докладва:

ОТНОСНО: Постъпило искане от Марин Димитров Булашиков за отказ да встъпи в правомощията на общински съветник и обявяване на избран общински съветник от кандидатската листа на коалиция Движение ЗАЕДНО за промяна.

В ОИК-Долни чифлик е постъпило искане с вх. №120 от 06.11.2019 от Марин Димитров Булашиков – избран за общински съветник от листата на коалиция Движение ЗАЕДНО за промяна, с което същия заявява, че не желае да встъпи в правомощията на общински съветник, поради предстоящо заемане на щатна длъжност в общинска администрация Долни чифлик и моли правомощията му да бъдат прекратени.

С решение № 140 от 28.10.2019 г. на ОИК-Долни чифлик, Марин Димитров Булашиков е обявен за избран за общински съветник от кандидатската листа на коалиция Движение ЗАЕДНО за промяна. Към момента лицето не е положило клетва по чл. 32, ал. 1 от ЗМСМА. Предвид изричния отказ на лицето да встъпи в правомощията на общински съветник, следва да бъде обявен за избран следващия кандидат от листата на коалиция Движение ЗАЕДНО за промяна.

Когато е налице отказ от встъпване в правомощия като общински съветник, правната последица е освобождаване на съответното място в листата на съответната партия/коалиция. Чл. 454, ал. 1 във вр. с ал. 3 от ИК определя изрично реда, по който следва да бъде класиран следващ кандидат, а именно според броя на получените валидни преференции на кандидатите образуващи списък А и останалите в кандидатстата листа кандидати включени в списък Б по методика съгласно приложение 5 към чл. 453 ал. 1 от ИК.

В тази връзка е направена справка в предоставените и изготвени от „Информационно обслужване“ АД справки за класиране според преференциите, съгласно които ОИК - Долни чифлик следва да обяви за избран Петко Добрев Петков, с 5 действителни преференции от списък Б.

-Становища ?

-Няма.

 -Предлагам проект на решение.

Предвид гореизложеното и на основание чл.87, ал.1, т.1 от ИК във връзка с чл. 454 и чл. 453, ал. 5 от ИК, ОИК-Долни чифлик, взе следното

**РЕШЕНИЕ:**

1. **ЗАЛИЧАВА** от списъка на избраните общински съветници **Марин Димитров Булашиков** с ЕГН xxxxx обявен за избран за общински съветник от листата на коалиция Движение ЗАЕДНО за промяна с решение № 140 от 28.10.2019 г на ОИК – Долни чифлик.

Анулира Удостоверение № 7 / 28.10.2019 г. за избран общински съветник.

1. **ОБЯВЯВА ЗА ИЗБРАН** за общински съветникследващия кандидат от листата на коалиция Движение ЗАЕДНО за промяна, а именно **Петко Добрев Петков** с ЕГН xxxxx, под № 3 в листата на коалиция Движение ЗАЕДНО за промяна, получил 5 действителни преференции.

**Издава** на лицето Удостоверение за избран общински съветник Приложение № 98-МИ от изборните книжа.

Обявявам поименно гласуване:

Гласували: **„ЗА“** - **10** **(десет)** члена на ОИК (Тихомир Петров, Дияна Георгиева Данко Дачев, Елена Енева, Пламен Събев, Атанаска Георгиева, Йовка Янева, Илка Тенева, Дафинка Любенова, Гергана Стаменова).

**Против** - Няма.

Решението се приема.

Поради изчерпване на дневния ред заседанието бе закрито в 17:00 ч.

Председател:...................................

 Тихомир Петров

 Секретар: ...............................

 Елена Енева